**QR-kode**

Fører til posten i mitCFU

|  |  |  |
| --- | --- | --- |
| Titel Brdr. Madsens tidsrejse |  | QR Kode |
| Tema: Middelalder |  |
| Fag: Historie |  |
| Målgruppe: mellemtrin |  |
|  |  |
|  | **Tv-udsendelse:** DR1, 20.april 2016, 29 min.  Tv-udsendelsen *”Brdr. Madsens tidsrejse: Middelalderen (3)”* giver eleven et levende og humoristisk indblik i ”*dansk*” middelalder. Den pædagogiske vejledning indeholder seks taksonomiske elevspørgsmål, der kan bruges som undervisningsopstart eller som evaluering.  **Faglig relevans/kompetenceområder**  Forenklede Fælles Mål honoreres i historie under især kompetenceområderne *”Kronologi og sammenhæng”* og *”Historiebrug”*, da udsendelsen undervejs problematiserer, hvad vi ved om fx myter og befolkningsstørrelse i fortid og nutid samt leverer et overblik over perioden.  **Ideer til undervisningen**  Læreren kan stille vejledningens seks taksonomiske elevspørgsmål før eller efter visningen individuelt eller i gruppe:   1. Ifølge myten om det danske flag falder dette ned i en særlig situation. Hvilken særlig situation? 2. Langt størstedelen af Danmarks befolkning var bønder eller fiskere. Hvor stor en procentdel af den samlede befolkning udgjorde disse? 3. Danmark er i dag et lille land. Men hvordan så Danmark ud i middelalderen? 4. Hvorfor kaldes perioden for middelalderen? 5. Religion og tro havde stor betydning i middelalderen, hvor kirken havde meget magt. Hvordan kan man sammenligne det med i dag? 6. Peter Lund Madsen mener ikke, at middelalderen var en mørk periode. Hvorfor tror I, at middelalderen kaldes for ’Den mørke middelalder’, og giver I ham ret?  Supplerende materialer Se især under historiekanonpunkterne *”*[*Absalon*](https://ucc.dk/cfu/fag/historie/ideer-til-undervisning/absalon)*”* og *”*[*Kalmarunionen*](https://ucc.dk/cfu/fag/historie/ideer-til-undervisning/kalmarunionen)*”* efter supplerende materiale, der kan belyse tidlig- og senmiddelalder. | |